**„Tiszta udvar, rendes ház”**

 **Pályázati Felhívás!**

Monor Város Önkormányzata *a helyi címer és zászló alkotásáról, használatáról, valamint a címekről és kitüntetésekről* szóló, többször módosított 18/1991. (XI. 21.) rendelete alapján „Tiszta udvar, rendes ház” cím elnyerésére pályázatot hirdet.

A címre pályázhat Monor közigazgatási területén lévő ingatlan tulajdonosa, vagy használója.

A cím adományozható annak az ingatlantulajdonosnak, illetve használónak:

* akinek ingatlana, s az azon található épület, kert, udvar megjelenésében harmonikusan, esztétikusan illeszkedik a környezetébe, és
* akinek az ingatlana előtti járda, árok, árokpart gyommentesen, tisztán tartott.

Pályázati tudnivalók:

* Pályázni önkéntes alapon lehet, a Polgármesteri Hivatalban átvehető, illetve a honlapról (monor.hu) letölthető pályázati adatlap kitöltésével.
* Pályázat benyújtásának módja:

*Határideje és helye*:

* + postai úton: **2022. május 20-ig történő feladással** a Monori Polgármesteri Hivatal, 2200 Monor, Kossuth Lajos utca 78-80. címre címezve.
* személyesen: Monori Polgármesteri Hivatal (2200 Monor, Kossuth Lajos u. 78-80.) titkárságán **2022. május 20. 1200 óráig.**
* elektronikus úton: titkarsag@monor.hu e-mail címen **2022. május 20. 2400 óráig.**

*Benyújtandó dokumentumok*:

* + kitöltött, aláírt adatlap
	+ fénykép(ek) digitális formában is.
* Az elismerés adományozásáról a Képviselő-testület dönt a június hónapban megtartásra kerülő soros ülésén.
* Az elismerés évente adományozható családi ház, társasház, telephely, valamint utca és utcaszakasz kategóriákban, a díjazottat az elismerés 5 évi időtartamra illeti meg.
* Az emléktábla egy elismert személynek, illetve lakóközösségnek egy alkalommal adományozható, és az elismerés újbóli elnyerése esetén díszoklevéllel erősíthető meg.
* Az utcák, utcaszakaszok vándorkupát kapnak.
* Az elismerés családi ház, illetve társasház kategóriában annak a természetes személynek vagy lakóközösségnek, székhely kategória vonatkozásában pedig annak a társaságnak adományozható, amely az adott év során a lakókörnyezete (kert, park, lakóépület körüli közterület stb.) saját költségén történő, gyommentesen, tisztán karbantartott ápolásával, felvirágosításával, magas színvonalú gondozásával és példaértékű fenntartásával hozzájárult Monor városszépítéséhez, városképének javításához, a kulturált állapotú lakóövezeti környezet fejlesztéséhez, illetve környezetvédelméhez.
* Az elismerések a Képviselő-testület által meghatározott helyen és időben kerülnek átadásra, és az elismerésben részesülők névsora megjelenik az önkormányzati újságban és annak honlapján.

A pályázat díjazása:

* A Képviselő-testület a címet „Tiszta udvar, rendes ház” feliratú. 25 x 15 cm nagyságú, falra szerelhető emléktáblával és oklevéllel ismeri el.

Egyéb tudnivalók:

* A Városfejlesztési és Pénzügyi Bizottság javaslata esetén az adományozott „Tiszta udvar, rendes ház” cím visszavonható, amennyiben az ingatlan arra érdemtelenné válik, különösen ha rendezetlenné, elhanyagolttá vált, vagy parlagfűvel szennyezett.
* A cím visszavonásáról az ingatlan tulajdonosa, vagy használója írásban értesítést kap.
* A cím visszavonása esetén az ingatlan tulajdonosának, vagy használójának az elismerő táblát az épület faláról el kell távolítani.

Bővebb információ kérhető:

A Polgármesteri Hivatal MŰVÁK Irodáján, vagy telefonon a 06-29-612-317-es számon.

**Jelentkezési lap**

**„Tiszta udvar, rendes ház” elismerő cím elnyerésére**

„Tiszta udvar, rendes ház” elismerő címre pályázó ( utca, utcaszakasz esetén képviselő) neve, címe, telefonszáma, e-mail címe:

……………………………………………………………………………………………………………………………………………………………………………………………………

Kategória megjelölése:

1. családi ház,
2. társasház,
3. telephely,
4. utca és utcaszakasz kategória.

A pályázattal érintett ingatlan, vagy utca és utcaszakasz címe / megnevezése:

2200 Monor, …………………………………………………………………………………...

A pályázaton nevezett ingatlan leírása, röviden indokolás:

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

Figyelem! Kötelező a fénykép(ek) melléklet csatolása, valamint annak benyújtása digitális formában is.

Monor, ……………………..

……………………………………...

 tulajdonos / használó aláírása